**ΗΛΕΚΤΡΟΝΙΚΕΣ ΥΠΗΡΕΣΙΕΣ ΟΑΕΔ**

Στο πλαίσιο των προληπτικών μέτρων για τον περιορισμό της εξάπλωσης του κορωνοϊού και τη δραστική μείωση του συγχρωτισμού και συνωστισμού, **η Διοίκηση του ΟΑΕΔ αποφάσισε την παράταση της αυτόματης ανανέωσης όλων των δελτίων ανεργίας που λήγουν έως και τις 30 Απριλίου 2020,** μέσω του Ολοκληρωμένου Πληροφοριακού Συστήματος του Οργανισμού.

Οι υπηρεσίες του ΟΑΕΔ, όπως π.χ., **ανανέωση Κάρτας Ανεργίας**, Έκδοση Βεβαίωσης Χρόνου Ανεργίας, κ.λπ., είναι προσβάσιμες για τους Πιστοποιημένους Χρήστες (Πολίτες, Επιχειρήσεις κλπ), με την είσοδό τους στο ηλεκτρονικό σύστημα του ΟΑΕΔ ([www.oaed.gr](http://www.oaed.gr)), «**ΗΛΕΚΤΡΟΝΙΚΕΣ ΥΠΗΡΕΣΙΕΣ»**.

Οι **άνεργοι θα μπορούν ηλεκτρονικά να εγγράφονται στο μητρώο, να αποκτούν δελτίο ανεργίας και να υποβάλλουν αίτηση για την τακτική επιδότηση ανεργίας.**

**Η εγγραφή νέων χρηστών** στις ηλεκτρονικές υπηρεσίες του ΟΑΕΔ θα γίνεται αποκλειστικά ηλεκτρονικά **με τους κωδικούς πρόσβασης του TAXISnet.**

Με αυτό τον τρόπο, οι πολίτες θα έχουν άμεση πρόσβαση στις ηλεκτρονικές υπηρεσίες που είναι διαθέσιμες στον ιστότοπο του Οργανισμού και δεν παρέχονται στα 118 Κέντρα Προώθησης Απασχόλησης (ΚΠΑ2).

Η ηλεκτρονική διεύθυνση για την εγγραφή νέων πιστοποιημένων χρηστών στις ηλεκτρονικές υπηρεσίες του Οργανισμού είναι: <http://www.oaed.gr/eggrafi>

Η είσοδος στις ηλεκτρονικές υπηρεσίες του ΟΑΕΔ βρίσκεται εδώ: <http://www.oaed.gr/e-yperesies>